รัฐบาลไทย-ข่าวทำเนียบรัฐบาล-ศธ.จัดเวิร์คช็อป เพื่อทบทวนและปรับแผนยุทธศาสตร์การศึกษาพื้นที่พิเศษใน 35 จังหวัด "พื้นที่ชายแดน-5จังหวัดชายแดนภาคใต้-พื้นที่พัฒนาพิเศษภาคตะวันออก"
วันอังคารที่ 5 กันยายน 2560
ศธ.จัดเวิร์คช็อป เพื่อทบทวนและปรับแผนยุทธศาสตร์การศึกษาพื้นที่พิเศษใน 35 จังหวัด "พื้นที่ชายแดน-5จังหวัดชายแดนภาคใต้-พื้นที่พัฒนาพิเศษภาคตะวันออก"
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธานการประชุมเชิงปฏิบัติการเพื่อเตรียมการประชุมสัมมนาครั้งใหญ่ เรื่อง "มิติการศึกษา พัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน"
ซึ่งจะจัดขึ้นปลายเดือนกันยายนนี้ ที่จังหวัดชลบุรี
พล.อ.สุทัศน์ กาญจนานนท์กุลกล่าวว่า จากการที่นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ ได้มอบหมายให้ พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ดูแลรับผิดชอบการพัฒนาการศึกษาในพื้นที่พิเศษ เพื่อยกระดับคุณภาพการศึกษา ลดความเหลื่อมล้ํา ตลอดจนสร้างโอกาสให้ผู้เรียนและประชาชนได้เข้าถึงการศึกษาที่มีคุณภาพ ตอบโจทย์ความต้องการพัฒนาในแต่ละพื้นที่ ที่สอดคล้องกับยุทธศาสตร์ชาติ ระยะ 20 ปี รวมทั้งแผนพัฒนาเศรษฐกิจและสังคมแห่งชาติ ฉบับที่ 12 ตลอดจนแผนการศึกษาแห่งชาติ พ.ศ.2560-2579
ในห้วงเวลาที่ผ่านมา พล.อ.สุรเชษฐ์ รวมทั้งคณะทํางานและผู้มีส่วนเกี่ยวข้องทุกภาคส่วน ได้ร่วมดําเนินงานขับเคลื่อนการจัดการศึกษาในพื้นที่พัฒนาพิเศษหลากหลายรูปแบบประกอบด้วย"3 พื้นที่ 5 ภารกิจ"ครอบคลุม 35 จังหวัดของประเทศกล่าวคือ
3 พื้นที่คือ
- พื้นที่ชายแดน 27 จังหวัด(จังหวัดที่มีพื้นที่ชายแดนติดกับประเทศเพื่อนบ้าน จํานวน27จังหวัดแต่ไม่รวมในพื้นที่ชายแดนภาคใต้)
- พื้นที่พัฒนาพิเศษเฉพาะกิจ 5 จังหวัดชายแดนภาคใต้(ปัตตานี ยะลา นราธิวาส สตูล และ4อําเภอในสงขลา)
- พื้นที่ระเบียงเศรษฐกิจพิเศษภาคตะวันออก3 จังหวัด(ฉะเชิงเทรา ชลบุรี และระยอง)
5 ภารกิจคือ
- การจัดทําแผนพัฒนาการศึกษาพื้นที่ชายแดน(27จังหวัด)
- การจัดการศึกษาแบบบูรณาการระเบียงเศรษฐกิจพิเศษภาคตะวันออก(3จังหวัดในพื้นที่EEC)
- การจัดการศึกษาตามแผนยุทธศาสตร์การศึกษาเขตพัฒนาพิเศษเฉพาะกิจจังหวัดชายแดนภาคใต้(5จังหวัดชายแดนภาคใต้)
- การจัดการศึกษาแบบบูรณาการเมืองต้นแบบ "สามเหลี่ยมมั่นคง มั่งคั่ง ยั่งยืน"(หนองจิกเบตงสุไหงโก-ลก )
- การจัดการศึกษาแบบบูรณาการในเขตพัฒนาเศรษฐกิจพิเศษ(10จังหวัด)
ภายหลังจากที่ได้มีการวางแผนการจัดการศึกษาตามพื้นที่และภารกิจดังกล่าวทั้ง35จังหวัดแล้วพล.อ.สุรเชษฐ์ ได้กําหนดให้มีการขับเคลื่อนงานเพื่อนําไปสู่การปฏิบัติ เพื่อให้ทุกคนในพื้นที่ดังกล่าวได้มีโอกาสมาแลกเปลี่ยนความรู้ ความคิดเห็น และประสบการณ์ในการจัดการศึกษาในแต่ละพื้นที่ อีกทั้งเป็นการทบทวนการปฏิบัติงานที่ได้ดําเนินการไปแล้ว ตามหลัก After Action Review: AAR จึงเป็นที่มาของการจัดการประชุมสัมมนาครั้งนี้ขึ้น ซึ่งถือเป็นขั้นตอนแรกของการขับเคลื่อนโครงการประชุมสัมมนา "มิติการศึกษาพัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน" ที่กระทรวงศึกษาธิการมุ่งมั่นจะจัดทําแผนการศึกษาในทุกพื้นที่ให้มีความสมบูรณ์มากที่สุดพร้อมนําสู่การปฏิบัติขับเคลื่อนในแต่ละพื้นที่ แล้วจึงนําเสนอภาพการทํางานให้สาธารณชนรับทราบในวงกว้าง
การประชุมในขั้นแรกครั้งนี้เพื่อเปิดโอกาสให้ผู้ขับเคลื่อนงานระดับจังหวัดในแต่ละภารกิจ ได้มาทบทวนการดําเนินงานที่ผ่านมา พร้อมระดมความคิดเห็นร่วมกัน เพื่อร่างแผนยุทธศาสตร์การจัดการศึกษาตามบริบทของพื้นที่พิเศษทั้ง 35 จังหวัด นําไปเสนอต่อคณะกรรมการศึกษาธิการจังหวัด/กรุงเทพมหานคร (กศจ./กศ.กทม.) ตลอดจนรับฟังความคิดเห็นของประชาชนในพื้นที่ก่อนนําไปสู่การดําเนินงานขั้นที่ 2ที่จะมีการประชุมสัมมนาอีกครั้งในช่วงกลางเดือนกันยายนนี้ เพื่อจัดทําแผนให้สมบูรณ์พร้อมนําสู่การปฏิบัติขับเคลื่อนในแต่ละพื้นที่ จากนั้นจึงจะนําเสนอภาพการทํางานด้านการจัดการศึกษาพื้นที่พิเศษทั้ง 3 พื้นที่ 5 ภารกิจซึ่งเป็นการประชุมขั้นที่ 3ระหว่างวันที่ 24-25 กันยายน 2560 ณ โรงแรมแอมบาสซาเดอร์ ซิตี้ จอมเทียน จ.ชลบุรี
พล.อ.สุทัศน์ กล่าวฝากที่ประชุมด้วยว่า เมื่อเราดําเนินการภารกิจต่าง ๆ จนมีความก้าวหน้ามาระยะหนึ่งแล้ว ถึงเวลาที่เราจะต้องให้แต่ละจังหวัดมาทบทวนการทํางานว่าทําอะไรไปบ้างมีส่วนใดต้องเพิ่มเติมหรือคงไว้ มีปัญหาอุปสรรคอย่างไร ตลอดจนระดมความเห็นเพื่อวางแผนการทํางานในระยะต่อไปร่วมกัน ซึ่งถือเป็นรูปแบบการทํางานแบบ Bottom Up กล่าวคือเปิดโอกาสให้คนในพื้นที่ได้เสนอแผนเพื่อพัฒนาจังหวัดตามความต้องการและบริบทของพื้นที่เอง เพื่อดูแลการศึกษาในทุกมิติให้ครอบคลุมพื้นที่เป้าหมาย
อย่างไรก็ตาม ขอย้ําถึงแนวคิดการทํางานของ พล.อ.สุรเชษฐ์ ที่ต้องการให้การจัดทําร่างแผนการศึกษามีความสมบูรณ์มากที่สุด กล่าวคือ "คิดให้ครบ ทบทวนเป็นห้วง ๆ สร้างการรับรู้อย่างทั่วถึง" ซึ่งในเรื่องของการคิดให้ครบ มีความสําคัญมากที่สุด เพื่อให้แผนมีความครอบคลุมทุกมิติด้านการศึกษา ซึ่งแน่นอนว่าแผนแต่ละจังหวัดจะมีจุดเน้นที่แตกต่างกัน บางพื้นที่ต้องเริ่มจากการศึกษาเพื่อลดความเหลื่อมล้ํา บางแห่งต้องการยกระดับการอ่านออกเขียนได้ก่อน หรือบางแห่งอาจสามารถเดินหน้ารองรับการก้าวสู่ประเทศไทย 4.0 ได้ ฯลฯ ในขณะเดียวกันบางจังหวัดได้คาบเกี่ยวกับหลายภารกิจ เช่น จ.นราธิวาส ซึ่งอยู่ทั้ง 3 พื้นที่ ครอบคลุมงานถึง 4 ภารกิจทั้งยังขอให้รับฟังความเห็นของผู้มีส่วนเกี่ยวข้องให้มาก ๆ เพื่อให้ได้แผนที่ตรงกับความต้องการ นําสู่การขับเคลื่อนได้จริง ที่จะเกิดผลต่อการพัฒนาจังหวัดอย่างเป็นรูปธรรม ส่วนการทบทวนเป็นห้วง ๆ ควรดําเนินการเสมอ ทั้งทบทวนระหว่างดําเนินงานและหลังการดําเนินงาน เพื่อปรับปรุงและพัฒนาแผนให้มีความสมบูรณ์มากยิ่งขึ้น และเมื่อนั้นเราก็จะสามารถสร้างการรับรู้ต่อไปได้ ทั้งการรับรู้ของชาวการศึกษาด้วยกันเอง และสร้างการรับรู้ภาพรวมการดําเนินงานการศึกษาต่อสังคม
อนึ่ง ในการประชุมครั้งนี้มีผู้เข้าร่วมประชุมกว่า 350 คน ประกอบด้วยผู้บริหารจากหน่วยงานที่เกี่ยวข้อง เช่น นายอํานาจ วิชยานุวัติ ผู้ตรวจราชการกระทรวงศึกษาธิการ, ผู้บริหารองค์กรหลัก, ศึกษาธิการภาค, ศึกษาธิการจังหวัด, ผู้อํานวยการสํานักงานเขตพื้นที่การศึกษาประถมศึกษา/มัธยมศึกษาจาก 35 จังหวัดที่เข้าร่วมโครงการ โดยได้รับเกียรติจาก ผศ.ดร.บรรพต วิรุณราช คณบดีวิทยาลัยพาณิชยศาสตร์ มหาวิทยาลัยบูรพา และคณะ เป็นวิทยากรและบรรยายพิเศษตลอดการประชุมสัมมนาครั้งนี้อีกด้วย
นวรัตน์ รามสูต, บัลลังก์ โรหิตเสถียร: สรุป/รายงาน
อรพรรณ ฤทธิ์มั่น: ถ่ายภาพ